My eie storie het lank gelede in die destydse Suidwes-Afrika, deesdae Na­mibië, afgespeel. My man, Lieben Badenhorst, was ’n rugby-uitblinker. Hy is in die vroeë 1950’s tot kaptein van Suidwes se eerste Curriebeker-rugbyspan gekies. Dit was vir hom ’n groot eer om sy span in hul eerste Curriebeker-kragmeting op Nuweland op die veld te lei.
Ons is daarna getroud, maar het nooit eie kinders gehad nie. Later jare het sy werk hom verplaas na Natal in die “Republiek,” soos ons Suidwesters des­tyds na Suid-Afrika verwys het. Daar het ons twee kinders aangeneem, ’n seun en dogter. Hulle het ons groot vreugde verskaf.